Burjassot presenta a les AMPAS del municipi el seu Programa d’Orientació Familiar i el Servei de promoció de la Cultura de Paz
2025-07-24

El treball del Gabinet Psicopedagògic Municipal de Burjassot, dirigit des de la regidoria d’Educació per Olga Camps, no desisteix de la seua obstinació de donar resposta a les necessitats i demandes de les famílies del municipi. Amb aquest objectiu, vol presentar a les AMPAS dels centres de Burjassot dos nous projectes: el Servei de promoció de Cultura de Pau i Prevenció de la Violència Escolar (SECUP), que ja s’està desenvolupant en els centres escolars, i el Programa d’Orientació Familiar Municipal (PROFAM).

Totes dues iniciatives es presentaran dimarts que ve 2 d’abril, a les 15 hores, en el Centre Socioeducatiu Díaz Pintado.

El Gabinet Psicopedagògic Municipal, dins del seu Pla d’Actuació, ha realitzat el Programa d’Assessorament i Orientació a Famílies de Burjassot amb la finalitat d’ajudar-les en l’educació dels seus fills i filles. Per a conéixer de primera mà les necessitats de les famílies, i així poder ajudar-les en tot el possible, es realitzarà la presentació d’aquest programa a les AMPAS; programa que pretén realitzar una intervenció psicològica familiar i psicosocial, dirigida a famílies amb fills i filles de 0 a 16 anys, amb l’aplicació d’una metodologia dinàmica i participativa.

D’altra banda, i dins del marc “Burjassot Ciutat Educadora”, es presentarà també el SECUP, que promou accions encaminades a potenciar la convivència, la cultura de pau, la no violència i la prevenció de la violència escolar. Aquest servei ja s’està desenvolupant amb l’alumnat dels centres educatius de Burjassot al qual es mostren accions de prevenció davant conductes violentes que es puguen trobar.